CELEX: 32020D1010
Language: sl
Date: 2020-07-02 00:00:00
Title: Sklep Političnega In Varnostnega Odbora (SZVP) 2020/1010 z dne 2. julija 2020 o imenovanju poveljnika operacije EU v okviru vojaške operacije Evropske unije v Bosni in Hercegovini in razveljavitvi Sklepa (SZVP) 2019/264 (BiH/29/2020)

13.7.2020   
               
               
                  SL
               
               
                  Uradni list Evropske unije
               
               
                  L 224/7
               
            
         SKLEP POLITIČNEGA IN VARNOSTNEGA ODBORA (SZVP) 2020/1010
         z dne 2. julija 2020
         o imenovanju poveljnika operacije EU v okviru vojaške operacije Evropske unije v Bosni in Hercegovini in razveljavitvi Sklepa (SZVP) 2019/264 (BiH/29/2020)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) ter zlasti člena 6 Skupnega ukrepa,
         ob upoštevanju naslednjega:
         
                     (1)
                  
                  
                     Svet je v skladu s členom 6(1) Skupnega ukrepa 2004/570/SZVP za sprejemanje ustreznih sklepov o imenovanju poveljnika operacije EU pooblastil Politični in varnostni odbor (PVO).
                  
               
                     (2)
                  
                  
                     PVO je 8. oktobra 2018 načeloma sklenil, da se namestnik načelnika štaba Vrhovnega poveljstva zavezniških sil v Evropi (SHAPE) z 29. marcem 2019 imenuje za poveljnika operacije EU, če NATO potrdi njegovo razpoložljivost.
                  
               
                     (3)
                  
                  
                     Severnoatlantski svet je 7. decembra 2018 potrdil, da je namestnik načelnika štaba SHAPE z 29. marcem 2019 v okviru ureditve „Berlin plus“ razpoložljiv za prevzem naloge poveljnika operacije EU.
                  
               
                     (4)
                  
                  
                     PVO je 7. februarja 2019 sprejel Sklep (SZVP) 2019/264 (2), s katerim je bil namestnik načelnika štaba SHAPE generalpodpolkovnik Olivier RITTIMANN z 29. marcem 2019 imenovan za poveljnika operacije EU v okviru vojaške operacije Evropske unije v Bosni in Hercegovini.
                  
               
                     (5)
                  
                  
                     NATO je 15. maja 2020 sklenil imenovati generalmajorja Bricea HOUDETA za namestnika načelnika štaba SHAPE, ki bo z 18. julijem 2020 nadomestil generalpodpolkovnika Olivierja RITTIMANNA. Generalmajor Brice HOUDET bi moral generalpodpolkovnika Olivierja RITTIMANNA istega dne nadomestiti tudi v vlogi poveljnika operacije EU v okviru vojaške operacije Evropske unije v Bosni in Hercegovini.
                  
               
                     (6)
                  
                  
                     Vojaški odbor Evropske unije se je 26. maja 2020 dogovoril, da bo priporočil, da se generalmajor Brice HOUDET z 18. julijem 2020 imenuje za poveljnika operacije EU v okviru vojaške operacije Evropske unije v Bosni in Hercegovini.
                  
               
                     (7)
                  
                  
                     Sklep (SZVP) 2019/264 bi bilo zato treba razveljaviti.
                  
               
                     (8)
                  
                  
                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo.
                  
               
                     (9)
                  
                  
                     Evropski svet je na zasedanju v Københavnu 12. in 13. decembra 2002 sprejel izjavo, v skladu s katero se ureditev „Berlin plus“ uporablja in izvaja le za tiste države članice Unije, ki so tudi članice zveze NATO ali pogodbenice „Partnerstva za mir“ in so v ta namen sklenile dvostranske sporazume o varnosti z zvezo NATO –
                  
               SPREJEL NASLEDNJI SKLEP:
         
            Člen 1
            Generalmajor Brice HOUDET, namestnik načelnika štaba Vrhovnega poveljstva zavezniških sil v Evropi (SHAPE), se kot naslednik generalpodpolkovnika Olivierja RITTIMANNA z 18. julijem 2020 imenuje za poveljnika operacije EU v okviru vojaške operacije Evropske unije v Bosni in Hercegovini.
         
         
            Člen 2
            Sklep (SZVP) 2019/264 se razveljavi.
         
         
            Člen 3
            Ta sklep začne veljati 18. julija 2020.
         
         
            V Bruslju, 2. julija 2020
            
               
                  Za Politični in varnostni odbor
               
               
                  Predsednica
               
               S. FROM-EMMESBERGER
            
         
         
            (1)  UL L 252, 28.7.2004, str. 10.
         
            (2)  Sklep Političnega in varnostnega odbora (SZVP) 2019/264 z dne 7. februarja 2019 o imenovanju poveljnika operacije EU v okviru vojaške operacije Evropske unije v Bosni in Hercegovini in razveljavitvi Sklepa (SZVP) 2017/464 (BiH/27/2019) (UL L 44, 15.2.2019, str. 12).